Gravlundsdrap i Haugesund: Sakkyndige mener drapssiktet var psykotisk
Hvis konklusjonen fra de sakkyndige står seg gjennom straffesaken i Haugaland tingrett, betyr det at 48-åringen ikke kan dømmes til vanlig fengselsstraff eller forvaring dersom han blir funnet skyldig, melder NRK. Det var 19. februar i år at den drapssiktede 48 år gamle mannen angrep Bjørg Marie Skeisvoll Hereid (67) på Vår Frelsers gravlund i Haugesund. Den 67 år gamle kvinnen var bosatt i Bærum, men hadde en bolig i Haugesund. Hun ble funnet kritisk såret på en kirkegården etter å ha blitt angrepet med øks. Dagen etter opplyste politiet at hun døde av skadene. De sakkyndige konkluderer også med at mannen var psykotisk da rapporten ble laget, altså noen måneder etter drapet, sier politiadvokat Thor Buberg i Sørvest politidistrikt til NRK. Den drapssiktede 48-åringen har 20 dommer bak seg, både for voldskriminalitet og annen kriminalitet.
48-åringen som er siktet for å ha drept Bjørg Marie Skeisvoll Hereid på en gravlund i Haugesund, var ikke tilregnelig da drapet skjedde, mener de sakkyndige.